Ασυμμετρία μαστών – σωληνωτοί μαστοί: συστηματική ανασκόπηση της βιβλιογραφίας
Creators: name: Νικολαΐδου, Ειρήνη Παύλου
Publisher: name: Aristotle University of Thessaloniki
Year: 2017
Subjects: Ασυμμετρία μαστών
Σωληνωτοί μαστοί
Σωληνώδεις μαστοί
Breast asymmetry
Tuberous breasts
Tubular breasts

description: Η συμμετρία των μαστών αποτελεί ουσιαστικό στοιχείο του θηλυκού κάλλους, καθώς αντανακλά την αρμονία και την ομορφιά του γυναικείου σώματος. Μικρές διαφοροποιήσεις στο σχήμα, στον όγκο και στη θέση των δύο μαστών είναι συνήθεις στις περισσότερες γυναίκες. Οι σοβαρές ανισομαστίες είναι πιο σπάνιες και επηρεάζουν όχι μόνο την αισθητική αλλά και την ψυχολογία τους. Πολλές είναι οι μελέτες που επικεντρώνονται σε μεμονωμένα αίτια ασυμμετρίας μαστών, ωστόσο λίγες προσεγγίζουν σφαιρικά το πρόβλημα ως ενιαία οντότητα. Σκοπός της εργασίας είναι η παράθεση των κύριων αιτίων εμφάνισης ασυμμετρίας μαστών, επικεντρώνοντας στο συχνότερο - τους σωληνωτούς μαστούς, η ανασκόπηση της διεθνούς βιβλιογραφίας και η χειρουργική αντιμετώπισή τους. Αναζητήθηκαν μελέτες σχετικές με ασυμμετρία αποκλειστικά λόγω σωληνωτών μαστών, στις βάσεις δεδομένων MEDLINE, EMBASE και COCHRANE CENTRAL. Από την αναζήτηση προέκυψαν 19 μελέτες προς ανάλυση. Από τις 19 μελέτες, ο αριθμός δείγματος είναι 436 ασθενείς (718 σωληνωτοί μαστοί), εκ των οποίων, 282 (64,68%) με αμφοτερόπλευρη και 154 (35,32%) με ετερόπλευρη βλάβη. Ο μέσος όρος ηλικίας είναι τα 22,59 έτη. Tο 27,58% των μαστών να ανήκει στον τύπο Ι κατά Grolleau, το 40,37% στον τύπο ΙΙ και το 32,05% στον τύπο ΙΙΙ. Οι 10 μελέτες, επιλέγουν χειρουργική αποκατάσταση σωληνωτών μαστών σε ένα στάδιο, οι 4 σε δύο, ενώ οι υπολοιπες συνδυάζουν χειρουργικές τεχνικές ενός ή δύο σταδίων. Το 9,05% (n=65) των χειρουργηθέντων μαστών εμφάνισε επιπλοκές όπως, αισθητικές δυσμορφίες επί των χειρουργικών τομών, μετεγχειρητική ασυμμετρία, ελαιώδεις κύστεις, αιμάτωμα, λοίμωξη του χειρουργικού τραύματος, δερματικά έλκη, υπερτροφία μαστού, δημιουργία κάψας, ενδοκαψική ρήξη ενθέματος, μετατόπιση ενθεμάτων, αποκάλυψη ενθέματος, παραμόρφωση double – bubble, δερματικές ραβδώσεις. Το 47,69% (n=31) αυτών χρειάστηκε επανεπέμβαση, με γενική ή τοπική αναισθησία, προς αντιμετώπιση των επιπλοκών. Η εξατομίκευση της θεραπείας με την επιλογή των κατάλληλων χειρουργικών τεχνικών και μάλιστα σε περισσότερα του ενός στάδια, αποτελεί την ασφαλή οδό για αισθητικώς ικανοποιητικά αποτελέσματα. Η ύπαρξη τυχαιοποιημένων κλινικών μελετών και η θέσπιση κατάλληλου ερωτηματολογίου αξιολόγησης της ποιότητας ζωής των ασθενών θα εδραιώσουν ακόμα περισσότερο τις γνώσεις μας στους σωληνωτούς μαστούς.
description: Symmetry of the breasts is an essential element of the female allurement, as it reflects the harmony and beauty of the female body. Small variations in shape, volume and position of the two breasts are common in most women. Serious asymmetries are rare and affect not only aesthetics but also their psychology. Many studies focus on individual causes of breast asymmetry, but only a few approach globally the problem as a single entity. The aim of our study is to quote the main causes of breast asymmetry, focusing on the most common - tuberous breasts, review the literature and cite the surgical treatment.Studies relative to breast asymmetry exclusively due to tuberous breasts were searched out in MEDLINE, EMBASE and COCHRANE CENTRAL databases. The search resulted in 19 studies under analysis. From the 19 studies, the sample was 436 patients (718 tuberous breasts), of which 282 (64.68%) with bilateral and 154 (35.32%) with unilateral damage. The average age is 22.59 years. 27.58% of the breasts belong to Grolleau type I, 40.37% to type II and 32.05% to type III. At 10 of the studies, surgical treatment of tuberous breasts became in one stage, at 4 in two, while at the remaining there was a combination of one or two stages surgical techniques. 9.05% (n = 65) of the operated breasts appeared complications such as aesthetic malformations on surgical incisions, postoperative asymmetry, oily cysts, hematoma, infection of the surgical wound, skin ulcers, breast hypertrophy, capsular contracture, intracapsular rupture, malposition of the implant, exposure of the implant, double - bubble deformity, stretch marks. 47.69% (n = 31) of the breasts required re-intervention, under general or local anesthesia, in order to face the complications. Personalization of the treatment by choosing the appropriate surgical technique in more than one stages, seems to be the safest way for aesthetically satisfactory results. The implementation of randomized clinical trials and the establishment of an appropriate questionnaires evaluating the quality of life of patients will further consolidate our knowledge to tubular breasts.